Public procurement notice: Contract Award Notice
Published: 2017-12-06
Buyer: Βουλή των Ελλήνων
Country: GR
Contract type: Services
Procedure: Open procedure
CPV classification: 72260000: Software-related services
Estimated value:  EUR
Award criteria: Αξιολόγηση και βαθμολογία οικονομικής και τεχνικής προσφοράς

Technical requirements: Αξιολόγηση και βαθμολογία οικονομικής και τεχνικής προσφοράς
Παροχή υπηρεσιών συντήρησης και τεχνικής υποστήριξης του Ολοκληρωμένου Πληροφοριακού Συστήματος (Ο.Π.Σ.), της Βουλής των Ελλήνων.
Αντικείμενο του παρόντος διαγωνισμού είναι η ανάδειξη αναδόχου που θα αναλάβει να παρέχει υπηρεσίες συντήρησης και τεχνικής υποστήριξης των εφαρμογών του Ο.Π.Σ. της Β.τ.Ε. και των προϊόντων Oracle και Πάπυρος. Οι υπηρεσίες συντήρησης που υποχρεούται να παρέχει ο ανάδοχος διακρίνονται σε υπηρεσίες προληπτικής, επανορθωτικής και προσαρμοστικής συντήρησης του Ο.Π.Σ. της Β.τ.Ε.. Οι εν λόγω υπηρεσίες έχουν ως στόχο: α) τον προληπτικό έλεγχο και τον εντοπισμό τυχόν σφαλμάτων και δυσλειτουργιών στις εφαρμογές του Ο.Π.Σ. της Β.τ.Ε. και στα προϊόντα Oracle και Πάπυρος, β) στη διόρθωση σφαλμάτων που εμφανίζονται κατά την παραγωγική λειτουργία των ως άνω εφαρμογών και γ) σε λειτουργική προσαρμογή των εφαρμογών, των διεπαφών τους και της δομής της βάσης δεδομένων. Αντίστοιχα, οι υπηρεσίες τεχνικής υποστήριξης που καλείται να παρέχει ο ανάδοχος αφορούν στη λειτουργική υποστήριξη των εφαρμογών του Ο.Π.Σ. της Β.τ.Ε., καθώς και στη μεταφορά τεχνογνωσίας σε στελέχη της Β.τ.Ε. αναφορικά με τη χρήση και τη λειτουργικότητα των εφαρμογών αλλά και στη διαχείριση των προϊόντων Oracle και Πάπυρος, όταν αυτό ζητηθεί από τη Β.τ.Ε..
Η ανθρωποπροσπάθεια που απαιτείται για την παροχή των υπηρεσιών συντήρησης και τεχνικής υποστήριξης των εφαρμογών του Ο.Π.Σ. της Β.τ.Ε., υπολογίζεται σε ανθρωπομήνες, όπου κάθε ανθρωπομήνας ορίζεται ότι περιλαμβάνει 22 ημέρες με 8ωρη απασχόληση. Ο συνολικός αριθμός ανθρωπομηνών που πρέπει να παρέχει ο ανάδοχος ορίζεται σε 40 ανθρωπομήνες (Α/Μ), οι οποίοι αφορούν στην παραγωγική διαδικασία παροχής των υπηρεσιών συντήρησης και τεχνικής υποστήριξης, ήτοι μη συνυπολογιζομένης της περιόδου προετοιμασίας του αναδόχου διάρκειας ενός (1) μήνα.
Κατά τα λοιπά, ο ανάδοχος δεσμεύεται να παρέχει το σύνολο των ανωτέρω υπηρεσιών, σύμφωνα με τις γενικές και ειδικές τεχνικές προδιαγραφές, όπως αυτές περιγράφονται αναλυτικά στο Κεφάλαιο Β’ παρ. Β.2. της αναλυτικής διακήρυξης του παρόντος διαγωνισμού.
Παροχή υπηρεσιών συντήρησης και τεχνικής υποστήριξης του Ολοκληρωμένου Πληροφοριακού Συστήματος, της Βουλής των Ελλήνων.
Η διάρκεια της σύμβασης ορίζεται σε 25 μήνες από την υπογραφή της, όπου ο πρώτος μήνας από την υπογραφή της σύμβασης συνιστά την περίοδο για την προετοιμασία του αναδόχου (Φάση 0) και οι επόμενοι 24 μήνες από τη λήξη της περιόδου προετοιμασίας, συνιστούν την παραγωγική διαδικασία παροχής των υπηρεσιών συντήρησης και τεχνικής υποστήριξης του Ο.Π.Σ. της Β.τ.Ε.. Κατά τα λοιπά, το χρονοδιάγραμμα υλοποίησης της σύμβασης περιγράφεται αναλυτικά στο Κεφάλαιο Β. παρ. Β.2. σημείο Δ. της διακήρυξης του παρόντος διαγωνισμού.
Οι διαφορές που αναφύονται κατά τη διαδικασία που προηγείται της σύναψης της σύμβασης διέπονται από τις διατάξεις του Ν.3886/2010 «Δικαστική προστασία κατά τη σύναψη δημοσίων συμβάσεων», όπως αυτός εκάστοτε ισχύει, σύμφωνα με τις οποίες πριν από την υποβολή αίτησης ασφαλιστικών μέτρων, ο ενδιαφερόμενος οφείλει, μέσα σε προθεσμία δέκα (10) ημερών, αφότου έλαβε με οποιονδήποτε τρόπο γνώση της πράξης ή παράλειψης την οποία θεωρεί παράνομη, να ασκήσει προδικαστική προσφυγή ενώπιον της αναθέτουσας αρχής, προσδιορίζοντας ειδικώς τις νομικές και πραγματικές αιτιάσεις που δικαιολογούν το αίτημά του. Η αναθέτουσα αρχή οφείλει να αποφανθεί αιτιολογημένα μέσα σε προθεσμία δεκαπέντε (15) ημερών από την άσκηση της προδικαστικής προσφυγής. Εάν παρέλθει άπρακτη η παραπάνω δεκαπενθήμερη προθεσμία, τεκμαίρεται η απόρριψη της προδικαστικής προσφυγής. Η αναθέτουσα αρχή δύναται πάντως να δεχτεί εν όλω ή εν μέρει την προδικαστική προσφυγή και μετά την πάροδο της ανωτέρω προθεσμίας, έως την προτεραία της πρώτης ορισθείσας δικασίμου της αίτησης ασφαλιστικών μέτρων, στην περίπτωση αυτή καταργείται αντιστοίχως η δίκη επί της εν λόγω αίτησης κατά το μέρος για το οποίο έγινε αποδεκτή η προδικαστική προσφυγή. Ο ενδιαφερόμενος, εντός δέκα (10) ημερών από την ρητή ή σιωπηρή απόρριψη της προδικαστικής προσφυγής, δύναται να ασκήσει αίτηση ασφαλιστικών μέτρων, για τους ίδιους λόγους με αυτούς της προδικαστικής προσφυγής, ενώπιον του αρμοδίου Δικαστηρίου.